ddrg/super_eurlex huggingface dataset:
„(a)

‚snov s seznama‘ pomeni katero koli snov, navedeno v Prilogi, ki se lahko uporabi za nezakonito proizvodnjo prepovedanih drog ali psihotropnih snovi, vključno z zmesmi in naravnimi proizvodi, ki vsebujejo take snovi, izvzete pa so zmesi in naravni proizvodi, ki vsebujejo snovi s seznama in so sestavljeni tako, da snovi s seznama na enostaven način ni mogoče uporabiti ali ekstrahirati z razpoložljivimi ali ekonomsko smiselnimi načini, zdravila, kakor so opredeljena v točki 2 člena 1 Direktive 2001/83/ES Evropskega parlamenta in Sveta (9), in zdravila za uporabo v veterinarski medicin, kakor so opredeljena v točki 2 člena 1 Direktive 2001/82/ES Evropskega parlamenta in Sveta (10), razen zdravil in zdravil za uporabo v veterinarski medicini, navedenih v Prilogi;
(40)

Komisija je 12. novembra 2013 povabila pristojne organe Libanona na tehnični posvetovalni sestanek, kjer sta bila prisotna tudi EASA in predstavnik ene od držav članic EU. Pristojni organi Libanona so na sestanku poročali o novem zakonu o letalstvu (zakon št. 481/2002), v katerem je predvidena ustanovitev neodvisnega organa za civilno letalstvo, vendar ta zakon ni bil sprejet zaradi politične nestabilnosti v državi. Sprejetje zakona je odvisno od sestave nove vlade, ki bo nato omogočila imenovanje novega upravnega odbora organa, in sicer predvidoma leta 2014. Pristojni organi so poročali, da so po hitrem postopku sprejeli ukrepe za odpravo pomanjkljivosti, ugotovljene v načrtu korekcijskih ukrepov ICAO. Pristojni organi Libanona so bili na podlagi tega sestanka pozvani, naj predložijo informacije v zvezi z nadzorom nad svojimi letalskimi prevozniki. Komisija in EASA bosta ocenili prejeto dokumentacijo in pri tem upoštevali dodatne informacije ICAO v zvezi s prizadevanji za odpravo resnih varnostnih pomislekov. Komisija prav tako spodbuja dejavno udeležbo Libanona pri varnostni celici, ki jo je Unija vzpostavila na področju letalstva za sredozemske države (Mediterranean Aviation Safety Cell (MASC)), s čimer želi spodbuditi oblikovanje državnega varnostnega programa in okrepiti regulativni okvir za varnost letalstva v Libanonu.
(1)

Unija je glede na ponudbo, ki jo je dala na konferenci Združenih narodov o trgovini in razvoju (Unctad), in v skladu s svojim splošnim sistemom preferencialov (GSP) leta 1971 uvedla tarifne preferenciale za izdelke iz jute in kokosovih vlaken s poreklom iz nekaterih držav v razvoju. Zaradi teh preferencialov so se dajatve skupne carinske tarife postopno nižale, v obdobju od leta 1978 do 31. decembra 1994 pa so bile popolnoma opuščene.
(2)

V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 18. decembra 2012 Komisiji predložila svoje stališče o osnutku poročila o pregledu olja navadne ogrščice (6). Agencija je svoje mnenje o olju navadne ogrščice sporočila tudi prijavitelju. Komisija ga je pozvala, naj predloži pripombe na osnutek poročila o pregledu olja navadne ogrščice. Države članice in Komisija so osnutek poročila o pregledu in mnenje Agencije pregledale v Stalnem odboru za prehranjevalno verigo in zdravje živali ter končno različico pripravile 3. oktobra 2013 v obliki poročila Komisije o pregledu olja navadne ogrščice.
(1)

Izvedbena uredba Komisije (EU) št. 788/2012 z dne 31. avgusta 2012 o usklajenem večletnem programu nadzora Unije za leta 2013, 2014 in 2015 za zagotavljanje skladnosti z mejnimi vrednostmi ostankov pesticidov v živilih rastlinskega in živalskega izvora in na njih ter oceno izpostavljenosti potrošnikov ostankom teh pesticidov (2) med drugim za leto 2013 določa prostovoljno analizo nekaterih pesticidov, zlasti tistih, ki so bili na novo dodani programu z navedeno izvedbeno uredbo ali tistih s težavno opredelitvijo ostanka, da se uradnim laboratorijem omogoči dovolj časa za validacijo metod, potrebnih za analizo navedenih pesticidov. Ker uradni laboratoriji še vedno potrebujejo nekaj časa za validacijo metod, potrebnih za analizo navedenih pesticidov, bi bilo treba analizo teh pesticidov v letu 2014 še nadalje opravljati prostovoljno.
Komplet, pripravljen za prodajo na drobno, sestavljajo naslednji predmeti: — 2 paketa igralnih kart, — 300 žetonov za poker, — delilski plošček (dealer chip) — DVD z navodili. Nahaja se v aluminijasti škatli, katere notranjost je posebej prilagojena obliki predmetov. Predmeti se pri igri pokra uporabljajo skupaj. Žetoni in DVD dopolnjujejo igralne karte ter jih ni mogoče uporabljati ločeno. (1) Glej sliko.

9504 40 00
B.

Informacije o vzorcih uživanja živil, ki so jim bili dodani vitamini in minerali, vključujejo naslednje: 1. informacije o vzorcih uživanja specifičnih živil ali kategorij živil, ki so jim bili dodani vitamini in minerali, med prebivalci in, če je primerno, pri posebnih skupinah prebivalstva, vključno z informacijami o živilih, ki vsebujejo najpogosteje dodane vitamine in minerale, in o količini vitaminov in mineralov, dodanih živilom; 2. informacije, pridobljene iz prehranskih študij, reprezentativnih na nacionalnem nivoju, podatke iz akademskih študij ter drugih ustreznih in opredeljenih virov, vključno z informacijami o metodologiji raziskav na področju prehrane, kot je metodologija za ocenjevanje prehrane, in o ocenjenih podskupinah prebivalstva in starostnih skupinah; 3. informacije o morebitnih ugotovljenih spremembah splošnih prehranskih navad in trendov na področju uživanja živil, ki so jim bili dodani vitamini in minerali, zlasti tistih spremembah, ki so lahko povezane z datumom začetka uporabe Uredbe (ES) št. 1925/2006. Države članice predložijo podatke na podlagi teh ugotovljenih sprememb, vključno s podrobnostmi o osnovnih podatkih, uporabljenih za primerjavo preteklega in sedanjega uživanja živil, ki so jim bili dodani vitamini in minerali.
SL Uradni list Evropske unije L 198/31

Popravek Delegirane uredbe Komisije (EU) št. 874/2012 z dne 12. julija 2012 o dopolnitvi Direktive 2010/30/EU Evropskega parlamenta in Sveta v zvezi z označevanjem električnih sijalk in svetilk z energijskimi nalepkami

( Uradni list Evropske unije L 258 z dne 26. septembra 2012 )

1. Stran 2, člen 1(2), točka (e):

besedilo:

„svetilk in LED-modulov, ki se tržijo kot del izdelka, katerega prvotni namen ni razsvetljevanje. Vendar so, če se jih ponuja za prodajo, najem ali najemni nakup ali so predstavljeni ločeno, na primer kot rezervni deli, prav tako vključeni v področje uporabe te uredbe;“

se glasi:

„sijalk in LED-modulov, ki se tržijo kot del izdelka, katerega prvotni namen ni razsvetljevanje. Vendar so, če se jih ponuja za prodajo, najem ali najemni nakup ali so predstavljeni ločeno, na primer kot rezervni deli, prav tako vključeni v področje uporabe te uredbe;“

2. Stran 2, člen 1(2), točka (g):

besedilo:

„svetilk, ki so zasnovane za delovanje izključno s sijalkami in LED-moduli, navedenimi v točkah (a) do (c).“

se glasi:

„svetilk, ki so zasnovane za delovanje izključno s sijalkami in LED-moduli, navedenimi v točkah (a), (b), (c) in (e).“

3. Stran 4, člen 3(2), točka (b)(ii):

besedilo:

„v vsakršnem tehničnem promocijskem gradivu, ki zadeva določeno sijalko in opisuje njene tipične tehnične parametre.“

se glasi:

„v vsakršnem tehničnem promocijskem gradivu, ki zadeva določeno svetilko in opisuje njene tipične tehnične parametre.“

4. Stran 20, Priloga VII, točka 2:

besedilo:

“

se glasi:

“
(2)

Odbor za sankcije Varnostnega sveta Združenih narodov je 30. novembra 2011 sklenil črtati eno fizično osebo s seznama oseb, skupin in subjektov, za katere velja zamrznitev sredstev in gospodarskih virov, po tem ko je proučil zahtevo za umik s seznama, ki jo je predložila ta oseba, in celovito poročilo varuha človekovih pravic, pripravljeno na podlagi Resolucije Varnostnega sveta Združenih narodov 1904(2009). Sklenil je tudi spremeniti en vnos na seznamu.
(5)

Zaradi učinkovitega upravljanja in glede na izkušnje, pridobljene z uporabo informacijskih sistemov, ki jih je vzpostavila Komisija, je treba poenostaviti pošiljanje informacij ter izboljšati način njihovega upravljanja in dajanja na voljo na podlagi Uredbe (ES) št. 607/2009 in v skladu z Uredbo (ES) št. 792/2009. V ta namen ter da se pristojnim organom držav članic omogoči poznavanje zakonodajnih, regulativnih in upravnih določb, ki so bile uvedene na nacionalni ravni v skladu s členom 118z(2) in členom 120a Uredbe (ES) št. 1234/2007, ter da se poenostavita in olajšata nadzor in sodelovanje med državami članicami, določena v Uredbi Komisije (ES) št. 555/2008 (4), se od držav članic zahteva, naj Komisiji sporočilo nekatere informacije, ki so posebej pomembne za certifikacijo proizvodov. Komisija da te informacije na voljo pristojnim organom in javnosti, če so koristne za potrošnika.
(1)

Reprezentativne cene in dodatne uvozne dajatve za beli in surovi sladkor ter nekatere sirupe za tržno leto 2010/11 so bile določene z Uredbo Komisije (EU) št. 867/2010 (3). Navedene cene in dolžnosti so bile nazadnje spremenjene z Uredbo Komisije (EU) št. 326/2011 (4).
(2)

Negativna razlika med razpoložljivostjo in porabo sladkorja na trgu Unije v zadnjih dveh tržnih letih se ocenjuje na 1,0 milijona ton. To je razlog za najnižjo raven končnih zalog od začetka izvajanja reforme sektorja sladkorja iz leta 2006. Kakršno koli nadaljnje pomanjkanje uvoza lahko povzroči motnje pri razpoložljivosti oskrbe na trgu sladkorja Unije in zvišanje cene sladkorja na notranjem trgu. Da bi omejili negativno razliko med razpoložljivostjo in porabo sladkorja na trgu Unije v tržnem letu 2010/2011, je treba v celoti izkoristiti vse obstoječe uvozne tokove: uvozne tarifne kvote in 1,95 milijona ton uvoza na podlagi sporazumov o gospodarskem partnerstvu (Economic Partnership Agreement – EPA) / trgovinskih ureditev „Vse razen orožja“ (Everything But Arms – EBA).
Skupno stališče

z dne 28. aprila 1995

Sveta na podlagi člena J.2 Pogodbe o Evropski uniji o podaljšanju začasnega prenehanja nekaterih omejitev v trgovanju z Zvezno republiko Jugoslavijo (Srbija in Črna gora)

(95/150/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.2 Pogodbe,

ob upoštevanju Resolucij 943 (1994), 970 (1995) in 988 (1995), ki jih je Varnostni svet Združenih narodov sprejel 23. septembra 1994, 12. januarja 1995 in 21. aprila 1995,

SPREJEL NASLEDNJE SKUPNO STALIŠČE:

Člen 1

V skladu z Resolucijami 943 (1994), 970 (1995) in 988 (1995), ki jih je Varnostni svet Združenih narodov sprejel 23. septembra 1994, 12. januarja in 21. aprila 1995, se podaljša začasno prenehanje nekaterih omejitev v trgovanju z Zvezno republiko Jugoslavijo (Srbija in Črna gora).

Člen 2

To skupno stališče se objavi v Uradnem listu.

V Bruslju, 28. aprila 1995

Za Svet

Predsednik

A. Juppé

--------------------------------------------------
Skupno stališče

z dne 25. junija 1996

Sveta na podlagi člena J.2 Pogodbe o Evropski uniji v zvezi s pripravo Četrte revizijske konference o Konvenciji o prepovedi izpopolnjevanja, proizvodnje in ustvarjanja zalog bakteriološkega (biološkega) in toksičnega orožja in o njegovem uničevanju (BTWC)

(96/408/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.2 Pogodbe,

SPREJEL NASLEDNJE SKUPNO STALIŠČE:

Člen 1

Cilj tega skupnega stališča je okrepiti spoštovanje mednarodnega sistema neširjenja bakteriološkega (biološkega) in toksičnega orožja z zavzemanjem za univerzalnost Konvencije o prepovedi izpopolnjevanja, proizvodnje in ustavrjanja zalog bakteriološkega (biološkega) in toksičnega orožja in o njegovem uničevanju (BTWC) ter uspešen zaključek pogajanj, katerih namen je krepitev BWTC s pravno zavezujočim in učinkovitim režimom nadzora.

Člen 2

1. Za namene navedene v členu 1 se države članice v pripravah na in ob priložnosti Četrte revizijske konference o BTWC dejavno zavzemajo za napredek v delu ad hoc skupine, ki jo je ustanovila posebna konferenca držav pogodbenic k BTWC (Ženeva, 19. do 30. september 1994) s ciljem preučiti primerne ukrepe, vključno z nadzornimi ukrepi, in oblikovati predloge za okrepitev Konvencije, ki morajo biti vključeni v pravno zavezujoč dokument, ki se državam pogodbenicam predloži v preučitev.

2. Države članice si bodo temu primerno prizadevale za čim večji napredek v zvezi z nadzornimi ukrepi v okviru ad hoc skupine in na revizijski konferenci.

Na revizijski konferenci si bodo še zlasti prizadevale za:

- odobritev poglavitnih dosežkov ad hoc skupine do tistega časa,

- odločitev za pospešitev dela ad hoc skupine z namenom čimprejšnjega zaključka pogajanj o nadzornem protokolu BTWC pred naslednjo posebno konferenco BTWC pogodbenic, ki je predvidena za sredino leta 1998. V tem smislu je treba, ne glede na druge prednostne naloge iz mednarodnega programa razoroževanja, občutno povečati čas, dodeljen delu BTWC za leti 1997 in 1998.

Člen 3

Ukrepi, predvideni v podporo ciljem iz členov 1 in 2, obsegajo:

- demarše predsedstva pod pogoji, določenimi v členu J.5(3) Pogodbe, v zvezi s pogodbenicami,

- demarše predsedstva pod pogoji, določenimi v členu J.5(3) Pogodbe, v zvezi z državami, ki še niso podpisale BTWC in državami, ki so BTWC podpisale, a ga še niso ratificirale, z namenom pospeševanja univerzalnosti BTWC.

Člen 4

To skupno stališče začne veljati z dnem sprejetja.

To skupno stališče se objavi v Uradnem listu.

V Luxembourgu, 25. junija 1996

Za Svet

Predsednik

M. Pinto

--------------------------------------------------
Skupno stališče Sveta

z dne 9. oktobra 2000

o podpori demokratični ZRJ in takojšnji odpravi nekaterih omejitvenih ukrepov

(2000/599/SZVP)

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 15 Pogodbe,

ob upoštevanju naslednjega:

(1) V svojem sporočilu srbskemu ljudstvu 18. septembra 2000 je Svet znova potrdil, da bi demokratična sprememba pomenila radikalno spremembo politike Evropske unije do Zvezne republike Jugoslavije (ZRJ), zlasti na področju sankcij.

(2) Na volitvah 24. septembra 2000 je bil demokratično izvoljen in je uradno zaprisegel novi predsednik Zvezne republike Jugoslavije, g. V. Koštunica.

(3) Dne 9. oktobra 2000 je Svet odobril "Deklaracijo o ZRJ", ki zlasti predvideva temeljito revizijo politike Evropske unije do ZRJ.

(4) V teh okoliščinah je treba odpraviti omejitvene ukrepe proti ZRJ, v skladu z zavezami, ki jih je dala Evropska unija.

(5) Prepoved prodaje in dobave nafte in naftnih derivatov je treba takoj odpraviti, kot tudi prepoved komercialnih in zasebnih letov med ZRJ in Evropsko skupnostjo.

(6) Posebni omejitveni ukrepi proti g. Miloševiću in osebam, povezanim z njim, se morajo ohraniti.

(7) To ne vpliva na embargo na izvoz orožja in na dobavo opreme, ki bi se lahko uporabila za notranjo represijo ali terorizem.

(8) Potrebno je ukrepanje Skupnosti, da bi se izvedli nekateri od spodaj navedenih ukrepov –

SPREJEL NASLEDNJE SKUPNO STALIŠČE:

Člen 1

Skupno stališče 1999/273/SZVP z dne 23. aprila 1999 v zvezi s prepovedjo dobave in prodaje nafte in naftnih derivatov Zvezni republiki Jugoslaviji [1] se razveljavi.

Člen 2

Člen 4 Skupnega stališča 1999/318/SZVP z dne 10. maja 1999 v zvezi z dodatnimi omejitvenimi ukrepi proti Zvezni republiki Jugoslaviji [2] se razveljavi.

Člen 3

Spodaj navedena skupna stališča:

- Skupno stališče 1998/240/SZVP z dne 19. marca 1998 o omejitvenih ukrepih proti Zvezni republiki Jugoslaviji [3], razen členov 1 in 2,

- Skupno stališče 1998/326/SZVP z dne 7. maja 1998 v zvezi z zamrznitvijo sredstev, ki jih imata v tujini vladi Zvezne republike Jugoslavije in Srbije [4],

- Skupno stališče 1998/374/SZVP z dne 8. junija 1998 v zvezi s prepovedjo novih vlaganj v Srbijo [5],

- Skupno stališče 1999/318/SZVP z dne 10. maja 1999 v zvezi z dodatnimi omejitvenimi ukrepi proti Zvezni republiki Jugoslaviji [6],

se revidirajo, z namenom, da bi se ohranili zgolj omejitveni ukrepi proti g. Miloševiću in z njim povezanim osebam.

Člen 4

To skupno stališče začne veljati z dnem sprejetja.

Člen 5

To skupno stališče se objavi v Uradnem listu. [7]

V Luxembourgu, 9. oktobra 2000

Za Svet

Predsednik

H. Védrine

[1] UL L 108, 27.4.1999, str. 1.

[2] UL L 123, 13.5.1999, str. 1.

[3] UL L 95, 27.3.1998, str. 1.

[4] UL L 143, 14.5.1998, str. 1.

[5] UL L 165, 10.6.1998, str. 1.

[6] UL L 123, 13.5.1999, str. 1.

[7] To skupno stališče je že bilo objavljeno (glej UL L 255, 9.10.2000, str. 1).

--------------------------------------------------
(1)

Svet je 21. maja 2002 sprejel Skupno stališče 2002/400/SZVP o začasnem sprejemu nekaterih Palestincev s strani držav članic Evropske unije (1) in o izdaji nacionalnih dovolilnic tem Palestincem za vstop in bivanje na njihovih ozemljih z veljavnostjo do 12 mesecev.
(3)

Glede na dogodke v Liberiji je Varnostni svet ZN 20. decembra 2005 sprejel Resolucijo 1647(2005) o podaljšanju omejevalnih ukrepov za orožje in potovanja, uvedenih z RVSZN 1521(2003), za nadaljnje obdobje 12-ih mesecev in podaljšanju omejevalnih ukrepov za diamante in les uvedenih z RVSZN 1521(2003), za nadaljnje obdobje 6-ih mesecev.
(2)

Svet je 29. maja 2006 sprejel Skupno stališče 2006/380/SZVP o posodobitvi Skupnega stališča 2001/931/SZVP (2) in seznam oseb, skupin in organizacij, za katere se to skupno stališče uporablja.
(2)

Svet je 23. januarja 2006 sprejel Skupno stališče 2006/30/SZVP (2) o podaljšanju omejevalnih ukrepov, ki so bili uvedeni proti Slonokoščeni obali s Skupnim stališčem 2004/852/SZVP, in sicer za nadaljnjih dvanajst mesecev, in njihovi dopolnitvi z omejevalnimi ukrepi, uvedenimi z odstavkom 6 RVSZN 1643 (2005). V skladu z navedeno resolucijo so se ti ukrepi uporabljali do 15. decembra 2006.
(2)

Politični in varnostni odbor je 19. decembra 2006 odobril priporočila, katerih namen je vzpostaviti čim boljšo usklajenost in povezanost v situacijah, ko sta na področju kriznega upravljanja v isti državi dejavna vsaj dva akterja EU, in sicer zlasti s tesnejšim sodelovanjem med poveljnikom sil EU in posebnim predstavnikom Evropske unije (PPEU) ter med poveljnikom sil EU in vodjem policijske misije EU.
(ii)

pripravo in izvedbo kampanje ustrahovanja in zapiranja moldavskih šol, ki uporabljajo latinico, v pridnestrski regiji Republike Moldavije, in so navedene v Prilogi II.
Bank Melli, Melli Bank Iran and all branches and subsidiaries including

Zagotavlja ali poskuša zagotavljati finančno podporo družbam, ki so vpletene v nabavo blaga ali dobavljajo blago za iranski jedrski program in program balističnih izstrelkov (AIO, SHIG, SBIG, AEOI, Novin Energy Company, Mesbah Energy Company, Kalaye Electric Company in DIO). Vloga Banke Melli je olajšati občutljive dejavnosti Irana. Olajšala je številne nakupe občutljivih materialov za iranski jedrski program in program balističnih izstrelkov. V imenu subjektov, povezanih z iransko jedrsko in raketno industrijo je opravila vrsto finančnih storitev, vključno z odpiranjem akreditivov in vodenjem računovodskih evidenc. Številne navedene družbe imajo pristojnosti v okviru resolucij VS ZN 1737 in 1747.
(1)

Svet je 13. novembra 2007 sprejel Skupno stališče 2007/734/SZVP o omejevalnih ukrepih proti Uzbekistanu (1). Skupno stališče obnavlja nekatere omejevalne ukrepe, ki so bili uvedeni s Skupnim stališčem 2005/792/SZVP (2) zaradi prekomerne, nesorazmerne in vsesplošne uporabe sile s strani uzbeških varnostnih sil med dogajanji v Andižanu maja 2005. Da pa bi uzbeške oblasti spodbudili k sprejetju pozitivnih ukrepov za izboljšanje razmer na področju človekovih pravic in ob upoštevanju njihovih obveznosti, so se ukrepi glede omejitve vstopa začasno prenehali uporabljati za 6 mesecev.
Skupni ukrep

z dne 25. septembra 1995

Sveta na podlagi člena K.3 Pogodbe o Evropski uniji o ukrepih za izvajanje člena K.1 Pogodbe

(95/401/PNZ)

SVET EVROPSKE UNIJE JE

ob upoštevanju Pogodbe o Evropski uniji in zlasti člena K.3 (2) (b) Pogodbe,

SPREJEL NASLEDNJI SKUPNI UKREP:

Člen 1

Zaradi doseganja ciljev iz člena K.1 Pogodbe, Unija izvaja ukrepe, povezane z usposabljanjem, zbiranjem in izmenjavo podatkov in izkušenj, seminarji, študijami in publikacijami, ter druge operativne ukrepe, ki podpirajo sodelovanje.

Člen 2

Odločitve o financiranju ukrepov, opisanih v členu 1, se sprejmejo v skladu s členom K.8 (2) Pogodbe.

Člen 3

Ta skupni ukrep začne veljati z dnem sprejetja.

V Bruslju, 25. septembra 1995

Za Svet

Predsednik

J. A. Belloch Julbe

--------------------------------------------------
Akt sveta

z dne 17. junija 1998

o pripravi Konvencije o prepovedih vožnje

(98/C 216/01)

SVET EVROPSKE UNIJE

ob upoštevanju Pogodbe o Evropski uniji in zlasti člena K.3(2)(c) Pogodbe,

ker države članice za doseganje ciljev Unije menijo, da je izvršitev prepovedi vožnje v skupnem interesu, ki izhaja iz sodelovanja, predvidenega v naslovu VI Pogodbe;

ODLOČI, da je s tem sestavljena konvencija, katere besedilo je navedeno v Prilogi in so ga danes podpisali predstavniki vlad držav članic Unije;

PRIPOROČA, da jo države članice sprejmejo v skladu s svojimi ustavnimi pravili.

V Luxembourgu, 17. junija 1998

Za Svet

Predsednik

M. Meacher

--------------------------------------------------
(8)

V skladu s členom 7(4) Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (3) sprejmejo države članice potrebne ukrepe za zagotovitev integritete profilov DNK, do katerih so omogočile dostop drugim državam članicam ali so jim jih poslale za primerjavo, in zagotovijo skladnost teh ukrepov z mednarodnimi standardi, denimo z EN ISO/IEC 17025 – „Splošne zahteve za usposobljenost preskuševalnih in kalibracijskih laboratorijev“ (v nadaljnjem besedilu: „EN ISO/IEC 17025“).
Uredba Komisije (EGS) št. 1431/68

z dne 13. septembra 1968

o dopolnitvi Uredbe št. 1043/67/EGS z definicijo izraza "podjetje za proizvodnjo sladkorja"

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 1009/67/EGS [1] z dne 18. decembra 1967 o skupni ureditvi trga za sladkor in zlasti člena 23(4) Uredbe,

ker zlasti člen 23 Uredbe št. 1009/67/EGS in uredbe, sprejete za njegovo izvajanje, predpisujejo določbe, ki se nanašajo na podjetja za proizvodnjo sladkorja; ker je treba Uredbo Komisije št. 1043/67/EGS [2] z dne 22. decembra 1967 o podrobnih pravilih za določanje osnovnih kvot za sladkor dopolniti z definicijo izraza "podjetje za proizvodnjo sladkorja", da se zagotovi enotna uporaba navedenih določb v vseh državah članicah;

ker je namen prehodnih določb Uredbe št. 1009/67/EGS omejiti proizvodnjo Skupnosti in spodbujati regionalno specializacijo; ker je zato treba definirati izraz "podjetje za proizvodnjo sladkorja" tako, da se omeji dodeljevanje osnovnih kvot tistim organizacijam, ki tvorijo gospodarsko enoto in kot neodvisne pravne osebe na lastno odgovornost upravljajo eno ali več tovarn sladkorja;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

"Člen 4a

Za namene Uredbe št. 1009/67/EGS "podjetje za proizvodnjo sladkorja" pomeni posamezno gospodarsko organizacijo, ki obstaja kot neodvisna pravna oseba in na lastno odgovornost upravlja eno ali več tovarn sladkorja."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. septembra 1968

Za Komisijo

Predsednik

Jean Rey

[1] UL 308, 18.12.1967, str. 1.

[2] UL 314, 23.12.1967, str. 17.

--------------------------------------------------